CELEX: 31983D0647
Language: el
Date: 1983-12-16 00:00:00
Title: 83/647/ΕΟΚ: Απόφαση του Συμβουλίου της 16ης Δεκεμβρίου 1983 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με την παράταση της ισχύος για την τροποποίηση της συμφωνίας συνεργασίας για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων

Avis juridique important

|

31983D0647

83/647/ΕΟΚ: Απόφαση του Συμβουλίου της 16ης Δεκεμβρίου 1983 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με την παράταση της ισχύος για την τροποποίηση της συμφωνίας συνεργασίας για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων  

Επίσημη Εφημερίδα αριθ. L 360 της 23/12/1983 σ. 0045

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 16ης Δεκεμβρίου 1983  για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με την παράταση της ισχύος για την τροποποίηση της συμφωνίας συνεργασίας για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων  (83/647/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 82/402/ΕΟΚ του Συμβουλίου της 17ης Μαΐου 1982 για τη θέσπιση ερευνητικού και αναπτυξιακού προγράμματος (1982-1985) στον τομέα των πρώτων υλών (1), όπως τροποποιήθηκε από την απόφαση 83/634/ΕΟΚ (2), και ιδίως το άρθρο 7,  την απόφαση 82/403/ΕΟΚ του Συμβουλίου της 25ης Μαΐου 1982 περί συνάψεως συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας, για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων (3),  το σχέδιο απόφασης που υπέβαλε η Επιτροπή,  Εκτιμώντας:  ότι, σύμφωνα με το άρθρο 7 παράγραφος 2 της απόφασης 82/402/ΕΟΚ, η Επιτροπή διαπραγματεύθηκε συμφωνία με τη Σουηδία σχετικά με την τροποποίηση και την παράταση της ισχύος της ανωτέρω συνεργασίας· ότι πρέπει να εγκριθεί η εν λόγω συμφωνία,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με την παράταση της ισχύος και την τροποποίηση της συμφωνίας συνεργασίας για ένα ευρωπαϊκό ερευνητικό και αναπτυξιακό πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 16 Δεκεμβρίου 1983.  Για το Συμβούλιο  Ο Πρόεδρος  Α. ΤΡΙΤΣΗΣ  (1) ΕΕ αριθ. L 174 της 21. 6. 1982, σ. 23.  (2) ΕΕ αριθ. L 357 της 21. 12. 1983, σ. 33.  (3) ΕΕ αριθ. L 174 της 21. 6. 1982, σ. 30.